**ΕΝΩΣΗ ΝΟΣΟΚΟΜΕΙΑΚΩΝ ΙΑΤΡΩΝ ΘΕΣΣΑΛΟΝΙΚΗΣ (ΕΝΙΘ)**

**ΠΡΟΞΕΝΟΥ ΚΟΡΟΜΗΛΑ 51, Τ.Κ.54622**

**info.enith@gmail.com** **, 2317008880**

**ΑΡ.ΠΡΩΤ:276 Θεσσαλονίκη, 22/07/24**

**Δελτίο τύπου**

**Φτάνει πια!** **Δεν θα επιτρέψουμε στην κυβέρνηση να συνεχίσει ακάθεκτη προς την πλήρη διάλυση του ΕΣΥ, συνεχίζοντας, δριμύτερη όλων, το έργο όλων των προηγούμενων κυβερνήσεων και σύμφωνα με τις επιταγές της ΕΕ!**

**Το ΔΣ της ΕΝΙΘ καταγγέλλει το αντιδραστικό νομοσχέδιο για την υποτιθέμενη «ψυχιατρική μεταρρύθμιση».** Η κυβέρνηση καταθέτει εν μέσω θέρου προς ψήφιση στην Βουλή, ένα κατάπτυστο νομοσχέδιο που βρίσκει σύσσωμα τα σωματεία και τους φορείς στο χώρο της ψυχικής υγείας κάθετα αντίθετους! **Προχωράει ακόμα ένα βήμα στην εμπορευματοποίηση και διάλυση του ΕΣΥ και την γιγάντωση των ιδιωτικών επιχειρήσεων στην υγεία**, μετά την θέσπιση και λειτουργία των επί πληρωμή απογευματινών χειρουργείων, την είσοδο ιδιωτών ιατρών στο ΕΣΥ και την δυνατότητα άσκησης του ιδιωτικού έργου από ιατρούς ΕΣΥ.

**Ένα νομοσχέδιο που ο βασικός του πυρήνας διαπνέεται από την κατεύθυνση ενίσχυσης του ιδιωτικού τομέα της ψυχικής υγείας και της απεξάρτησης** από ναρκωτικές ουσίες και αλκοόλ. Ανάμεσα σε πολλά, με το νομοσχέδιο **καταργεί τον οργανισμό του Ψυχιατρικού Νοσοκομείου Θεσσαλονίκης,** συρρικνώνοντας συνειδητά περαιτέρω τις Δημόσιες δομές ψυχικής υγείας. **Βάζει στο στόχαστρο τη δωρεάν πρόληψη και απεξάρτηση από ναρκωτικές ουσίες και αλκοόλ**, καταργώντας τους εγκεκριμένους φορείς πρόληψης και θεραπείας και συνενώνοντάς τους στον ΕΟΠΑΕ, που ως Ν.Π.Ι.Δ. θα λειτουργεί με όρους οικονομικής αυτοτέλειας.

**Απαιτούμε:**

* Ούτε σκέψη για ψήφιση του κατάπτυστου νομοσχεδίου!
* Όχι στη διάλυση και το κλείσιμο των δημόσιων υπηρεσιών στη Ψυχική Υγεία και την Απεξάρτηση. Όχι στην κατάργηση του οργανισμού του Ψυχιατρικού Νοσοκομείου Θεσσαλονίκης.
* Ενίσχυση των στεγνών προγραμμάτων ως κύρια μορφή θεραπείας.
* Άμεση μονιμοποίησή των συμβασιούχων υγειονομικών, χωρίς όρους και προϋποθέσεις. Μαζικές προσλήψεις μόνιμου προσωπικού σε όλες τις ειδικότητες με βάση τις ανάγκες. Πλήρη εργασιακά - μισθολογικά - ασφαλιστικά - επιστημονικά δικαιώματα για όλους.
* Κατάργηση κάθε μορφής επιχειρηματικής δράσης στον χώρο της Υγείας. Έξω οι εργολάβοι από τα νοσοκομεία.

**Απέναντι σε αυτή την επίθεση, καλούμε όλους τους εργαζόμενους στον χώρο της Υγείας αλλά και όλα τα σωματεία και τους φορείς της πόλης να δώσουν την μάχη στο πλευρό μας προκειμένου το νομοσχέδιο να μείνει στα χαρτιά!**

**Έχουμε την δύναμη να ανατρέψουμε τους αντιδραστικούς τους σχεδιασμούς.**

**Όλοι στην μεγάλη πανυγειονομική απεργία την Δευτέρα 29/7/24, ημέρα κατάθεσης του νομοσχεδίου στην ολομέλεια της Βουλής, όπως και την ημέρα ψήφισης του νομοσχεδίου.**

  **Στα πλαίσια αυτά καλούμε σε απεργιακή κινητοποίηση την Δευτέρα 29/7/24 στις 11:00 στο ΥΜΑΘ.**

  **Καλούμε όλα τα σωματεία και τους φορείς δημοσίου και ιδιωτικού τομέα να εκφράσουν την αλληλεγγύη τους με αποφάσεις στήριξης και συμμετοχή σε απογευματινό συλλαλητήριο την ίδια μέρα Δευτέρα 29/7 στις 19:30 στο ΥΜΑΘ.**

****